Cyngor Cymuned Medi 15 2022

Presennol Angharad Evans, Dylan Davies, Huw Griffith, Angharad Jenkins, Owen Jewell, Wyre Jones, Cynghorydd Gwyn Evans a’r clerc

Ymddiheuriad: Margaret Lewis, Lynn Davies

Cydymdeimlodd y Cadeirydd â Gwyn Evans ar golli ei fab ac â Delyth Lewis ar golli chwaer-yng-nghyfraith. Cyfeiriwyd at farwolaeth y Frenhines a bod y faner ar y polyn wedi ei gostwng fel arwydd o barch.

Cofnodion: Darllenwyd cofnodion cyfarfod Gorffennaf, a chytunwyd eu bod yn gywir.

Materion yn codi

Nodwyd bod y gwair wedi cael ei dorri yn rhan o’r cae islaw’r Neuadd. Cynigiodd y Cynghorydd Sir gysylltu gyda Mr Lees i gael ei adwaeth i hyn.

Trafodwyd 3 dyfynbris ar gyfer trin yr ywen yn yr hen fynwent. Gan nad oedd y tri wedi cynnig pris am union yr un gwaith nid oedd yn bosib eu cymharu. Wedi trafodaeth, cytunwyd mai’r ateb gorau fyddai cwympo’r goeden a’i chlirio yn gyfangwbl. Y clerc i ofyn am brisiau ar gyfer hyn.

Cais cynllunio Rhiw Carne – dim ateb i’r cais am gael gweld y cynlluniau gwreiddiol. Trafodwyd oblygiadau 3 neu 5 tŷ o safbwynt rheolau Cynllunio a chytuno y byddai’n well gan y Cynghorwyr weld 3 tŷ ar y safle.

Ystyried prosiectau i’r dyfodol. Darllenwyd rhestr o’r rhai a gyflawnwyd ers 2015 a gofyn i bawb feddwl am syniadau erbyn y pwllgor nesaf.

Ffurflenni peidio derbyn tâl – 2 arall wedi arwyddo

Arwyddo sieciau – Enw Fred Jones wedi ei ddileu. Cytunodd Owen Jewell i fod yn un o’r tri sy’n arwyddo sieciau.

Cytunodd Huw Griffith i gynrychioli’r Cyngor Cymuned ar Bwyllgor y Neuadd.

Cais cynllunio Llwynfynwent. Nododd Owen Jewell ddiddordeb a gadael y cyfarfod yn ystod y drafodaeth. Dim gwrthwynebiad gan y Cynghorwyr.

Cais cynllunio Pendre, Trefenter. Dim gwrthwynebiad.

Gofynnodd Archwilio Cymru am ragor o wybodaeth yn ymwneud â’r Archwiliad Blynyddol ac anfonwyd ateb.

Cysylltwyd â Simon Bray am ddiffygion goleuadau’r ysgol. Atebwyd eu bod yn gweithio ar y problemau.

Derbyniwyd gwahoddiad i Wasanaeth Coffa i’r Frenhines yn Eglwys Gadeiriol Tŷ Ddewi. Neb awydd mynd.

e-byst

Un Llais Cymru yn chwilio am gyflenwyr Cymreig i’w cynnwys ar eu bas-ddata.

Dan Ddeddf yr Amgylchedd, mae’n ofynnol i gyhoeddi adroddiad, bob tair blynedd, yn nodi’r camau a gymerwyd i helpu a gwella bioamrywiaeth. Nodwyd bod hyn wedi ei gynnwys yn yr Adroddiad Blynyddol ac wedi ei gyhoeddi ar y wefan.

Gwybodaeth am hyfforddiant ar-lein misoedd Awst a Medi

Lleoedd Lleol ar gyfer Natur yn cynnig pecyn ar gyfer creu perllan gymunedol.

Cynnig grantiau ar gyfer prosiectau i hybu natur a gwarchod safleoedd gwyrdd.

Grant ar gael i ffermwyr a rheolwyr tir ar gyfer plannu coed a ffensio.

Gwobrau Dewi Sant. – cais i enwebu pobl neu grwpiau yn yr ardal sy’n haeddu cydnabyddiaeth genedlaethol. Awgrymwyd un enw yng nghategori ‘Ysbryd y Gymuned’ a’r clerc i baratoi’r cais cyn Hydref 20fed.

Adroddiad ariannol

Dim newid o’r tro diwethaf. Cyfrif Cyfredol - £2120.84

Cyfrif Cymunedol - £19645.48 gyda £500 heb ei dalu allan

Awdurdodwyd talu bill Islwyn Jones ynglŷn ag arwyddion y ddau diffib. £28.80

Peter Tandy ddim eisiau tâl am gywiro’r polyn fflag.

Cais wrth y Clwb Croeso am nawdd gan ei fod wedi ail-ddechrau. Cytunwyd i gyfrannu £250 allan o’r Cyfrif Cymunedol

Unrhyw fater arall

Tynnwyd sylw at y ffaith fod canllaw y bont yn Cwm Gwŷdd yn fregus.

Hefyd arwynebedd yr hewl rhwng Tynwern a Chefn Mabws yn ddifrifol wael. Er nad yw’r darn yma yn ardal Cyngor Cymuned Llangwyryfon mae trigolion Llangwyryfon yn ei ddefnyddio’n rheolaidd. Y clerc i gysylltu â’r adran briodol yn Aberaeron am y ddau fater.

Dyddiad y cyfarfod nesaf Hydref 20 2022

The Community Council met on September 15 at 7.30 in Neuadd Santes Ursula

The Chairperson expressed condolences with Gwyn Evans and Delyth Lewis on their recent family bereavements. The death of Her Majesty the Queen was noted and the fact that the village flag had been lowered as a mark of respect.

Minutes were read and passed.

Part of the field behind the bungalows on the hill has been mowed and enquiries to be made with the owner as to his future plans for the field.

Three quotes received for treating the yew tree in the old churchyard but were not all for the same type of job. Councillors decided they would prefer to see the tree cleared completely to save more work in the future. Clerk to ask for revised quotations.

Planning application Rhiw Carne. After discussing the implications in respect of Planning Regulations Councillors agreed they would prefer to have 3 houses on the site rather than 5.

Planning Application Llwynyfynwent and Pendre, Trefenter – no objections.

Relevant Departments of County Council contacted re defects to School warning lights, the state of the road surface between Tynwern and Cefn Mabws and handrail of the bridge at Cwm Gwŷdd.

The statutory requirement to prepare a report every three years on steps taken to support biodiversity has been complied with.

Mention was made of various sources of funding for projects supporting nature, safeguarding green spaces, and planting trees.